दोस्रो विश्व युद्धको अन्त्यसँगै करिब ३५ वर्ष लामो जापानी शासनबाट मुक्त भएको खुसीमा रमाउन नभ्याउँदै कोरियालीले फेरि युद्धमा धकेलिनु पर्यो, त्यो पनि आफै–आफैबीच। कोरियाली युद्धमा अमेरिका दक्षिणको पक्षमा लड्यो भने चीन र सोभियत संघले उत्तरलाई काँध दिए। १९५३ मा युद्ध रोकिएपछि १९५७ मा कोरियामा युनाइटेड स्टेट्स फोर्स नाम दिएर अमेरिकी सेनाको स्थायी क्याम्प खडा गरियो, जसमा जमिन, वायु र नौसेना उत्तर कोरियासँग कुनै पनि बेला युद्ध गर्न तयारी अवस्थामा छन्।
